*Kivonat a Jászberény Városi Önkormányzat Képviselő-testületének 2020. március 18-án megtartott* ***rendes****,* ***nyílt* *ülésének*** *jegyzőkönyvéből*

***Jászberény Városi Önkormányzat Képviselő-testületének***

***85/2020. (III. 18.) határozata***

***A Jászberényi Tankerületi Központtal fennálló vagyonkezelési szerződés módosításáról***

1. A Jászberény Városi Önkormányzat **Képviselő-testülete** (a továbbiakban: Képviselő-testület) a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 107. §-a alapján **dönt arról**, hogy az Önkormányzat tulajdonát képező és **a Szent Ferenc Egyesített Szociális Intézmény** (székhely: 5100 Jászberény, Hatvani út 35., képviseli: Bozóki Jánosné intézményvezető) **használatában álló** **LZU-439 forgalmi rendszámú FORD Transit Kombi típusú gépjárművet** – az Intézmény jelzése alapján, mely szerint a feladat ellátásukhoz a továbbiakban nem szükséges – **visszaveszi.**
2. A **Képviselő-testület** az Mötv. 107. §-a alapján dönt arról, hogy az Önkormányzat tulajdonát képező és a **Jászberényi Tankerületi Központ** (székhely: 5100 Jászberény, Szabadság tér 16., képviseli: Zsemberi Zoltán tankerületi igazgató) **használatában álló** **KHA-682** **forgalmi rendszámú Renault Trafic típusú gépjárművet** – a Tankerület jelzése alapján, mely szerint a nevezett gépjárművet a vonatkozó jogszabályok értelmében a feladat ellátására a továbbiakban nem használhatják – **visszaveszi.**
3. A **Képviselő-testület** az Mötv. 107. §-a és a nemzeti köznevelésről szóló 2011. évi CXC. törvény 74. § (4) bekezdése alapján **hozzájárul** a Jászberény Városi Önkormányzat tulajdonát képező **LZU-439 forgalmi rendszámú FORD Transit Kombi típusú gépjárműnek a Jászberényi Tankerületi Központ** (székhely: 5100 Jászberény, Szabadság tér 16., képviseli: Zsemberi Zoltán tankerületi igazgató) **részére történő ingyenes vagyonkezelésbe** **adásához 2020. április 1. napjától határozatlan időtartamra szólóan.**
4. A Képviselő-testület felhatalmazza Jászberény Város Polgármesterét a Jászberény Városi Önkormányzat, mint vagyonkezelésbe adó és a Jászberényi Tankerületi Központ, mint vagyonkezelő közötti vagyonkezelési szerződés módosításának a Jászberény Városi Önkormányzat képviseletében történő aláírására.

**Határidő:** 2020. március 31. (a szerződés módosítás aláírására)

**Felelős**: Budai Lóránt polgármester (a 3. pontban foglaltak vonatkozásában)

 Kiss József, a PH Közgazdasági Iroda vezetője

**Erről:**

1. Szent Ferenc Egyesített Szociális Intézmény – 5100 Jászberény, Hatvani út 35.,
2. Jászberényi Tankerületi Központ – 5100 Jászberény, Szabadság tér 16.,
3. Jász-Nagykun-Szolnok Megyei Kormányhivatal – Szolnok,
4. PH Közgazdasági Iroda – helyben,
5. Városüzemeltetési és Tulajdonosi Bizottság tagjai – helyben,
6. Képviselő-testület valamennyi tagja – helyben,
7. Irattár

**é r t e s ü l.**

|  |  |  |
| --- | --- | --- |
| ***Budai Lóránt sk.*** |  | ***Baloghné dr. Seres Krisztina sk.*** |
| ***polgármester*** | ***jegyző*** |

*Kivonat hiteléül:*

*Jászberény, 2020. március 19.*

 *(Dr. Bessenyei Lilla)*

 *irodavezető*